HC Košice v sezóne 1995/1996

HC Košice v sezóne 1995/1996 hrali svoju 3. sezónu celkovo tretieho ročníka najvyššej slovenskej hokejovej súťaže. Po zisku titulu z predošlej sezóny 1994/95 bol košický hokejový klub v pozícii obhajcu majstrovského titulu.
Trénerom klubu boli naďalej Ján Selvek s Vincentom Lukáčom. Obaja tréneri boli v priebehu sezóny nahradení dvojicou Ján Faith a Vladimír Šandrik.
Z majstrovského kádra pred sezónou odišiel útočník Anton Bartánus a Miroslav Ihnačák. Do klubu prišiel navrátilec Peter Veselovský, obranca Michal Segľa a Ľubomír Vaic. Z košického dorastu sa do A-mužstva prebojoval Jiří Bicek a Radovan Hančár
V príprave sa Košice zúčastnili Rona Cupu. 2. ročník tohto turnaja patril Košiciam, ktoré na turnaji nenašli konkurenciu.
V tejto sezóne sa košické HC zúčastnilo ako úradujúci slovenský majster na Pohári európskych majstrov. V novembri nastúpili v nórskom meste Hamar na 2. kolo tohto turnaja. V konkurencii domáceho klubu Storhamar IK, ukrajinskeho tímu Sokol Kiew a Švédskeho majstra HV 71 Jönköping. Košice v skupine skončili práve za HV 71 a nepostúpili do finále. O ich nepostupe rozhodol hlavne vzájomný zápas, ktorý švédi vyhrali 4:2.
"Oceliari" v priebehu sezóny ukazovali svoju dominanciu, keď celú základnú časť extraligy vyhrali pred najväčším konkurentom Duklou Trenčín o 9 bodov. Košičania mali po základnej časti najlepši útok so 173 vstrelenými gólmi(o 34 gólov viac ako druhý Trenčín) a najlepšiu defenzívu so 88 inkasovanými gólmi(o 5 gólov menej ako druhý Trenčín).
Vo štvrťfinále play-off slovenskej extraligy HC Košice narazili na HK 32 Liptovský Mikuláš. Štvrťfinálovú sériu vyhrali košičania 3:1 na zápasy.
V semifinále play-off Košice narazili na HC Slovan Harvard Bratislava. Hokejisti z hlavného mesta Slovenska, ktorí skončili po základnej časti na 5. mieste, prehrali s veľkým rivalom z východu 4:1 na zápasy. HC Slovan Harvard nepostúpil do finále a bojoval už len s tímom Martimex ZŤS Martin o 3. miesto.
V prvých dvoch historických finále slovenskej hokejovej extraligy sa stretli len dve družstvá, HC Košice a Dukla Trenčín a v treťom sa situácia zopakovala. Zatiaľ čo v prvom finále sa radovala Dukla Trenčín, v druhom to bolo zase košické HC. Nakoniec sa 29. marca 1996 v piatom zápase na zimnom štadióne Ladislava Trojáka v Košiciach rozhodlo o treťom majstrovi Slovenska, ktorým sa stali domáce Košice, keď Duklu Trenčín porazili 4:1 na zápasy. Zároveň to bol na dlhý čas posledný zápas Košíc na tomto štadióne pre rekonštrukciu, ktorá sa pretiahla na takmer 10 rokov.
Z ligy vypadol Dragon Prešov.
Sezóna.
Káder.
Tréneri
V priebehu sezóny:
Pohár európskych majstrov.
Herný systém.
Pohár európskych majstrov 1995 hrali majstri európskych líg sezóny 1994/95. Súťaž organizovala IIHF. Súťaž sa hrala na kvalifikáciu, 1. kolo(skupina A,B,C,D), 2. kolo(Skupina E,F,G,H) a dve finálové skupiny(J,K), ktorých víťazi sa stretli proti sebe vo finálovom zápase.
Kvalifikácia
Nasadení do 1. kola
Nasadení do 2. kola.
Nasadení do finále
Skupina E.
Skupina E sa hrala v nórskom meste Hamar, v aréne Hamar Olympic Amphitheatre.
Liga.
Herný systém.
Ligu hralo 10 klubov. Liga sa hrala na dve časti, základnú a play-off. Počas základnej časti každý s odohral 2 zápasy vonku a 2 zápasy doma. Prvé osem tímy postupovali do play-off. Štvřtfinále sa hralo na 3 víťazné zápasy, semifinále a finále na 4 bíťazné zápasy. Porazení semifinalisti hrali zápasy o 3.miesto na 3 víťazné stretnutia.
Zápasy Základnej časti.
Hrubým písmom sú označené zápasy hrané Doma
Play-off.
Pavúk.
"*výsledky sú uvádzané ako počet víťazných zápasov v sérii"